钦定古今图书集成/明伦汇编/氏族典/第286卷 > 黄肃
## 钦定古今图书集成/明伦汇编/氏族典/第286卷 > 黄肃

按《六合县志》：“肃字敬夫，东二图人。成化戊戌进士，授
河南新郑知县，赈济饥民，多所全活。秩满，升工部都
水主事，进刑部贵州司员外郎，擢广西按察司佥事。
土官赵源妻岑氏以贿谋立假子，肃竟立其侄思明、
黄绍反，肃率兵讨之。思恩知府岑濬谋作乱，豫筑丹
良城以截行舟，肃曰：‘是贼咽喉也’。即被甲先登，士皆”
蚁附，贼遂焚营垒，全师以归。东塞蛮叛，肃从间道破
其巢。蛮溃，抚按交章荐之。寻进湖广兵备副使。正德初，以军功陞三品，致仕。